Alexander Sampao

Alexander Lerionka Sampao (født 31. desember 1996) er en kenyansk friidrettsutøver som konkurrerer i sprintløp. Han kom på 2.-plass på 400 meter ved Juniorafrikamesterskapet i friidrett 2015. 

 Idrettskarriere 
2013
Sampao deltok ved Ungdoms-VM i friidrett 2013, der han kom på 3.-plass på 400 meter, bak Martin Manley og Ryan Clark. Sampao løp her inn til ny personlig rekord på 46,78 sekunder.IAAF - 8th IAAF World Youth Championships > 400 Metres - Boys, besøkt 4. januar 2015. 

2014
I mai 2014 deltok han ved IAAF World Relays, der Kenya løp B-finalen på 4 x 400 meter, og endte på 15.-plass. Han nådde finalen på 400 meter ved Junior-VM i friidrett 2014, og endte på 4.-plass med tiden 46,55. 

2015
Han kom på 2.-plass ved det kenyanske mesterskapet i friidrett 2015, der Alphas Kishoyan vant med ny kenyansk rekord 44,22 sekunder.Daily Nation - National records come down at Kasarani, besøkt 4. januar 2015. Sampao satte her personlig rekord med tiden 44,75 sekunder. Ved Juniorafrikamesterskapet i friidrett 2015 kom han på 2.-plass på 400 meter, bak Karabo Sibanda fra Botswana.African Athletics - Nigerian defending champions Brume, Oduduru prevail-African Junior Champs Day Four, besøkt 4. januar 2015. Ved Panafrikanske leker 2015 kom han på 4.-plass på 400 meter. 

 Referanser 

 Eksterne lenker 

  Profil hos All-Athletics

Kategori:Kenyanske sprintere	 	
Kategori:Deltakere for Kenya under Sommer-OL 2016
Kategori:Friidrettsutøvere under Sommer-OL 2016
Kategori:Fødsler i 1996